
Olandezul Greet Wilders dă de pământ cu refugiații ucrainieni: „Suntem 
proști că îi primim” 


Olandezul Greet Wilders dă de pământ cu refugiații ucrainieni: "Suntem proști că îi primim"/ Sursa FOTO: socialeurope.eu 


Liderul extremei drepte olandeze, Geert Wilders, al cărui partid a obţinut cele 
mai multe voturi în alegerile parlamentare din urmă cu trei luni, dar nu a reușit 
până acum să formeze un guvern de coaliţie, a afirmat luni că Olanda este 
“prostul Europei” pentru faptul că primește prea mulți refugiaţi ucraineni. 


Condorm Reuters, Wilders se opune continuării ajutorului militar european pentru 
Ucraina, susținând că Olanda trebuie să-și păstreze armele pentru ea însăși pentru a se 
apăra. Această poziţie este una dintre cele câteva chestiuni asupra cărora există 
divergențe între Partidul Libertăţii și potențiali parteneri de coaliţie. 


Wilders consideră că nu de război fug ucrainienii 


"Ucrainenii vin în Olanda în număr mare, nu din cauza războiului, ci pentru locuinţe gratis 

și locurile noastre de muncă”, a scris Wilders pe platforma X. 


OEKRAINERS MASSAAL NAAR NEDERLAND VANUIT DE HELE EU, NIET 
VANWEGE DE OORLOG, MAAR VOOR GRATIS HUISVESTING, GRATIS ZORG EN 


ONZE BANEN. NEDERLAND IS OPNIEUW DE DORPSGEK VAN EUROPA. 
HTTPS://T.CO/RUTERRD77T 


— GEERT WILDERS ((QGEERTWILDERSPVV) FEBRUARY 19, 2024 


"Încă o dată, noi suntem prostul Europei”, a adăugat liderul Partidul Libertăţii olandez. 


Premierul interimar olandez Mark Rutte a spus recent că sprijinul ţării sale pentru Ucraina 
este garantat pe termen lung, în contextul în care Wilders nu va fi capabil să găsească 
vreun partener de coaliție dispus să îi susțină obiectivul de a tăia acest sprijin. 


În postarea sa, Geert Wilders a răspuns unui articol din cotidianul olandez Telegraaf, care 
cita autoritatea de înregistrare a refugiaților ucraineni potrivit căreia centrele de primire a 
acestora își ating capacitatea maximă. 


Un oficial local a declarat pentru cotidianul olandez că motivul acestei evoluţii este afluxul 
de bărbaţi ucraineni veniți din alte state UE, în căutare de locuri de muncă sau pentru 
reunirea familiei. 


De la începerea invaziei ruse în Ucraina, în urmă cu aproape doi ani, peste 100.000 de 
refugiați ucraineni au venit în Olanda. 


Conform unui mecanism temporar de protecţie al UE, refugiații ucraineni au dreptul de a 
circula liber în Uniunea Europeană pentru a locui și a lucra în orice stat membru până în 
martie 2025. 

